สวัสดีค่ะ พอดีหนูทานยาคุมแอนนาเวลา 20:00 ทุกวันแล้วหลังๆมานี่หนูชอบตื่นมาถ่ายตอนเช้าอะคะ อยากถามว่าประสิทธิภาพของยาคุมจะลดลงมั้ยคะ แต่หนูถ่ายแค่ช่วงเช้าอย่างเดียวนะคะ แล้ววันนี้ประจำเดือนมาเข้าวันที่3แล้วแต่มาน้อยอะค่ะหนูเลยกังวล
สวัสดีค่ะ การถ่ายอุจจาระ ไม่ว่าจะเป็นในเวลาใด หรือทานยาคุมกำเนิดในเวลาใดก็ตาม หากเป็นการถ่ายที่ปกติ คือวันละครั้ง ไม่ได้ถ่ายเหลวเป็นน้ำ ก็จะไม่ได้มีผลตอการดูซึมของยาคุมกำเนิดและไม่มีผลต่อประสิทธิภาพในการป้องกันการตั้งครรภ์แต่อย่างใดค่ะการดูดซึมของยาคุมกำเนิดจะลดลง และประสิทธิภาพจะลดลงไป หากมีอาการท้องเสีย คือถ่ายมากกว่า 3 ครั้งต่อวัน ถ่ายเหลวหรือถ่ายเป็นน้ำ หรือมีอาการอาเจียนค่ะ นอกจากนี้ ประสิทธิภาพก็จะลดลง หากมีการทานลืมทานยาเป็นบางวัน ทานยาในเวลาที่ต่างกันมากในแต่ละวัน มีการทานยาอื่นบางชนิดร่วมด้วยทั้งนี้ หากได้มีประจำเดือนมาแล้ว โดยมาในช่วงที่กำลังทานยาเม็ดแป้งอยู่ แม้จะมีปริมาณน้อย ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ ซึ่งการที่ประจำเดือนมาปริมาณน้อย น่าจะเกิดจากผลของฮอร์โมนจากยา ที่ไปทำให้เยื่อบุโพรงมดลูกบางลง แต่ก็ไม่ได้อันตรายอะไรค่ะ